Lääkekaapissa pidetään jatkuvaan käyttöön tarkoitettuja, huoneenlämmössä säilytettäviä lääkkeitä, joita ikäihmisellä on yleensä useita. Jääkaapissa säilytetään valmisteet, jotka vaativat kylmäsäilytystä eivätkä säily huoneenlämmössä (säilytysolosuhteet mainitaan pakkauksessa). Myös sellaisia lääkkeitä, joita tarvitaan tilapäisten oireiden yllättäessä, on hyvä pitää kotiapteekissa pieniä määriä. Seuraavia lääkkeitä ja tarvikkeita olisi hyvä olla kotiapteekissa: – särky- ja kuumelääke – tukkoisuutta lievittävä lääke – närästyslääke – allergialääke – kortisonivoide – ripuli- ja ummetuslääke – haavanpuhdistusnestettä – laastareita ja sidetarpeita – vierasesinepinsetit – pienet sakset – kuumemittari